எகிப்தின் ஆறாம் வம்ச மன்னர்களின் ஆட்சிக் காலத்தில் (கிமு 2345–2181), பார்வோன்களின் அதிகாரம், மாநில ஆளுநர்களின் ஆதிக்கத்தால் படிப்படியாக வீழ்ந்தது. பழைய எகிப்திய இராச்சியத்தின் மையப்படுத்தப்பட்ட ஆட்சி முறை மாறி பிரதேச ஆளுநர்களின் அதிகாரம் தலைதூக்கியது. 

இருப்பினும் நைல் ஆற்றின் வெள்ளம் கரை புரண்டு ஓடுவதை தடுக்க கால்வாய்கள் வெட்டப்பட்டு, வேளாண்மை மற்றும் குடிநீர் ஆதாரங்களை பெருக்கினர்.

பார்வோன் இரண்டாம் பெப்பியின் (கிமு 2278–2184) நீண்ட ஆட்சிக் காலத்தில், உள்நாட்டுப் போர்களாலும், முடிக்குரிய வாரிசுரிமைப் போட்டியாலும் எகிப்தின் ஆறாம் வம்ச ஆட்சி முடிவுற்றது. கிமு 2200 - 2150 வரையிலான காலத்தில் நைல் ஆற்று வெள்ளத்தாலும், மழையின்மையாலும் எகிப்தில் பஞ்சம் தலைவிரித்தாடியது.

பண்பாடு
நான்காம் வம்ச ஆட்சியில் பழைய எகிப்திய இராச்சியத்தின் வளர்ச்சி
முதல் இடைநிலை காலத்தில் வீழ்ச்சி
வரலாறு